Likumprojekts

**Grozījumi Mobilizācijas likumā**

Izdarīt Mobilizācijas likumā (Latvijas Republikas Saeimas un Ministru Kabineta Ziņotājs, 2002, 14. nr., Latvijas Vēstnesis, 2003, 168. nr.; 2004, 90. nr.; 2006, 83., 180. nr.; 2010, 157.nr.) šādus grozījumus:

1. Izslēgt 9. panta 1. punktu.
2. Papildināt likumu ar 14.1pantu šādā redakcijā:

**“14.1 pants. Izņēmumi no noteikumiem par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai**

(1) Šā likuma 13. un 14. panta noteikumus neattiecina uz šādām personām:

1) Valsts prezidents;

2) Saeimas deputāts;

3) Eiropas Parlamenta deputāts;

4) Eiropas Savienības komisārs;

5) Ministru kabineta loceklis;

6) Valsts sekretārs;

7) Valsts kancelejas direktors;

8) Tiesībsargs;

9) Valsts kontrolieris;

10) Satversmes tiesas priekšsēdētājs;

11) Augstākās tiesas priekšsēdētājs;

12) Rajonu (pilsētu) tiesas priekšsēdētājs;

13) Apgabaltiesas priekšsēdētājs;

14) Latvijas Bankas prezidents;

15) Ģenerālprokurors;

16) Finanšu un kapitāla tirgus komisijas vadītājs;

17) Nacionālā elektronisko plašsaziņas līdzekļu padomes vadītājs;

18) Valsts ieņēmumu dienesta ģenerāldirektors;

19) Valsts kases pārvaldnieks;

20) Latvijas Republikas vēstnieks ārvalstīs;

21) Pašvaldības deputāts;

22) Pašvaldības izpilddirektors;

23) Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālajām dienesta pakāpēm;

24) Valsts drošības iestāžu amatpersona un darbinieks;

25) Pašvaldības policijas darbinieks;

26) Ostas policijas darbinieks;

27) Cita Ministru kabineta noteikta valsts un pašvaldības institūcijas amatpersona, darbinieks vai fiziska persona, kura atrodas darba tiesiskajās attiecībās ar juridiskajām personām, kas nodrošina vitālo (kritisko) pakalpojumu darbības sniegšanas nepārtrauktību.

(2) Ministru kabinets nosaka kārtību, kādā piemēro izņēmumus no noteikumiem par pilsoņu iesaukšanu aktīvajā dienestā un iedzīvotāju mobilizāciju civilās aizsardzības formējumos un civilās aizsardzības pasākumu veikšanai šā panta pirmās daļas 27. punktā minētajām personām, kā arī kārtību, kādā Nacionālo bruņoto spēku rezerves uzskaites struktūrvienību informē par piemērotajiem izņēmumiem.

(3) Ministru kabinets atkarībā no valsts apdraudējuma veida, tā intensitātes un rakstura var lemt par izņēmumu attiecināšanu uz citām šā panta pirmajā daļa neminētajām personām.

Ministru prezidenta biedrs, aizsardzības ministrs Artis Pabriks

Iesniedzējs:

Aizsardzības ministrijas valsts sekretārs Jānis Garisons